Her er den nye Hyundai Ioniq 5

Hyundai Danmark har i dag løftet slører for det rygtede facelift af Ioniq 5. Det bliver et markant teknisk facelift, men prisen bliver som den er nu, nemlig med en startpris på 324.995 kroner.

Den opdaterede Ioniq 5 får en række tekniske forbedringer, herunder Matrix-forlygter, en ny skærm og mulighed for OTA-opdatering, der skal sikre, at bilen altid er opdateret med de nyeste funktioner, uden at det kræver besøge på værkstedet.

Mindst lige så interessant er det dog, at “pakken” også inkluderer et batteri med højere kapacitet og deraf længere rækkevidde. Batteriet i Standard Range-modellen øges fra 58 kWh til 63 kWh, hvilket giver op til 440 kilometer mod tidligere 384 kilometer.

Long Range-modellen øges fra 77,4 kWh til en 84 kWh, hvilket giver en rækkevidde på op til 570 kilometer. Det er 63 kilometer mere end den nuværende Long Range-model kan klare.

Den forreste kofanger er redesignet med skjulte aktive luftflapper og en justeret indsats, der skal give bilen et bredere og mere markant udseende.

Trods de større batterier holdes ladetiderne nede. Ved lynopladning på 350 kW kan standard Range-modellen med 63 kWh-batteripakke og 170 hk få 270 kilometer rækkevidde på 15 minutter, mens Long Range-modellen med 84 kWh-batteripakken og 228 hk kan få 336 kilometer rækkevidde på samme tid.

Hyundai Ioniq 5 er som bekendt en af de første elbiler, der blev sendt på markedet med 800 volt teknologi, der netop forbedrer ladetiden. En lynopladning fra 10-80 propcent tager cirka 18 minutter, hvis man fundet en lader, der kan levere op til 350 kW.

Standard Range | Variant | Rækkevidde | Forbrug | Pris
64 kWh 170 hk | Essential | 440 km | 156 Wh/km | 324.9995 kr.
64 kWh 170 hk | Advanced | 440 km | 156 Wh/km | 349.995 kr.

Long Range | Variant | Rækkevidde | Forbrug | Pris
84 kWh 229 hk | Essential | 570 km | 160 kW/km | 349.9995 kr.
84 kWh 229 hk | Advanced | 570 km | 160 kW/km | 374.995 kr.
84 kWh 229 hk | Ultimate | 570 km | 160 kW/km | 394.995 kr.
84 kWh 229 hk | N Line | 515 km | 172 kW/km | 409.995 kr.

Long Range Performance | Variant | Rækkevidde | Forbrug | Pris
84 kWh 325 hk 4WD | Ultimate | 546 km | 168 Wh/km | 419.995 kr.
84 kWh 325 hk 4WD | N Line | 495 km | 181 Wh/km | 434.995 kr.

Ny udstyrsvariant

Ioniq 5 fås fortsat i udstyrsniveauerne Essential, Advanced og Ultimate. Men nu kommer der et højere niveau på Long Range-versionerne, nemlig N Line, der er inspireret af den potente Ioniq 5 N. Den har blandt andet sportsæder med N-logo, rat med røde syninger og N-logo, pedaler og dørarmlæn med målflagsdesign, sort lofthimmel samt 20 tommer N Line-alufælge.

Et kig indenfor i den nye Hyundai Ioniq 5. Den har fået ny skærm, oplyses det.

Den nye Ioniq 5 har Danmarkspremiere hos landets Hyundai-forhandlere den 7-8 september 2024. Prisliste og udstyrlister kan findes på Hyundais danske hjemmeside.

Her er den nye Hyundai Ioniq 5