Ny Hyundai Ioniq 5 sat ned med 35.000 kroner

Der er en tidlig julegave til kunder, der er pønser på at købe den faceliftede Hyundai Ioniq 5, der kom til landet i september. Hyundai har nemlig sat prisen på alle varianter ned med 35.000 kroner, således at bilen nu kan købes for 289.995 kroner.

I november satte Hyundai prisen for lagermodeller af den “gamle” udgave, men denne gang er det den faceliftede udgave, der sættes ned. Og prisnedsættelserne gælder over hele linjen – også hvis man bestiller sin bil fra fabrikken.

Den opdaterede Ioniq 5 kom med en række tekniske forbedringer, herunder Matrix-forlygter, en ny skærm og mulighed for OTA-opdatering. Batteriet er også blevet opdateret. I Standard Range-modellen er batteriets kapacitet øge fra 58 kWh til 63 kWh, hvilket giver op til 440 kilometer mod tidligere 384 kilometer.

Long Range-modellen blev øget fra 77,4 kWh til 84 kWh, hvilket giver en rækkevidde på op til 570 kilometer. Det er 63 kilometer mere end den Long Range-model, den afløste, kunne klare.

Hundai Ioniq 5 ser måske ikke ud af meget udefra, men det er en stor bil med 3 meter mellem akslerne.

Som bekendt var Hyundai Ioniq 5 en af de første biler på markedet med 800 volt teknologi. Det er naturligvis bibeholdt – og en opladning fra 10-80 procent kan klares på under 20 minutter, hvis man tilslutter til den rigtige lader.

Herunder et overblik over modelprogammet og de nye priser. De kan også ses hos Hyundai Danmark.

Standard Range | Variant | Rækkevidde | Forbrug | Pris
64 kWh 170 hk | Essential | 440 km | 156 Wh/km | 289.995 kr.
64 kWh 170 hk | Advanced | 440 km | 156 Wh/km | 314.995 kr.

Long Range | Variant | Rækkevidde | Forbrug | Pris
84 kWh 229 hk | Essential | 570 km | 160 kW/km | 314.995 kr.
84 kWh 229 hk | Advanced | 570 km | 160 kW/km | 339.995 kr.
84 kWh 229 hk | Ultimate | 570 km | 160 kW/km | 359.995 kr.
84 kWh 229 hk | N Line | 515 km | 172 kW/km | 374.995 kr.

Long Range Performance | Variant | Rækkevidde | Forbrug | Pris
84 kWh 325 hk 4WD | Ultimate | 546 km | 168 Wh/km | 384.995 kr.
84 kWh 325 hk 4WD | N Line | 495 km | 181 Wh/km | 399.995 kr.

Hyundai Ioniq 5 var en af de første elbiler, vi fik lov at prøvekøre tilbage i 2021.

Ny Hyundai Ioniq 5 sat ned med 35.000 kroner